BERETNING

om årsregnskabet for fællesforetagendet for elektronikkomponenter og -systemer for europæisk lederskab for regnskabsåret 2017 med fællesforetagendets svar

(2018/C 452/04)

INDHOLD

Punkt Side INDLEDNING 1-10 28 Oprettelse af fællesforetagendet ECSEL 1-2 28 Ledelse 3-5 28 Mål 6 28 Ressourcer 7-9 28 Kommissionens evalueringer 10 29 ERKLÆRING 11-28 29 Erklæring om regnskabernes rigtighed 12 29 Erklæring om lovligheden og den formelle rigtighed af de indtægter, der ligger til grund for regnskaberne 13 29 Grundlag for en erklæring med forbehold om lovligheden og den formelle rigtighed af de betalinger, der ligger til grund for regnskaberne 14-18 29 Erklæring med forbehold om lovligheden og den formelle rigtighed af de betalinger, der ligger til grund for regnskaberne 19 30 Den øverste og den daglige ledelses ansvar 20-22 30 Revisors ansvar for revision af regnskaberne og de underliggende transaktioner 23-28 31 BUDGETMÆSSIG OG ØKONOMISK FORVALTNING 29-35 31 Gennemførelse af 2017-budgettet 29 31 Gennemførelse af det flerårige budget under RP7 30 31 Gennemførelse af det flerårige budget under Horisont 2020 31-35 32 INTERN KONTROL 36-37 32 Administrative procedurer 36-37 32 ANDRE SPØRGSMÅL 38 32 Mobilisering af bidrag fra industriens medlemmer 38 32 OPLYSNINGER OM KOMMISSIONENS EVALUERINGER 39-40 33 BILAG — OPFØLGNING PÅ TIDLIGERE ÅRS BEMÆRKNINGER 34 FÆLLESFORETAGENDET ECSEL'S SVAR 35

INDLEDNING

Oprettelse af fællesforetagendet ECSEL

1. Fællesforetagendet for elektronikkomponenter og -systemer for europæisk lederskab (fællesforetagendet ECSEL), som ligger i Bruxelles, blev oprettet i maj 2014 ( 1 ) for perioden frem til 31. december 2024. Fællesforetagendet ECSEL erstattede og efterfulgte fællesforetagenderne ENIAC og Artemis, som blev lukket den 26. juni 2014. Fællesforetagendet ECSEL begyndte at arbejde uafhængigt den 27. juni 2014.

2. Fællesforetagendet ECSEL er et offentlig-privat partnerskab inden for forskning i nanoelektronik og indlejrede computersystemer. De stiftende medlemmer af fællesforetagendet er Den Europæiske Union (EU) repræsenteret ved Kommissionen, de i ECSEL deltagende stater ( 2 ) og tre industrisammenslutninger (AENEAS, ARTEMISIA og EPoSS), der repræsenterer virksomheder og forskningsorganisationer, der beskæftiger sig med indlejrede og cyberfysiske systemer, integration af intelligente systemer samt mikro- og nanoelektronik.

Ledelse

3. Fællesforetagendet ECSEL's ledelsesstruktur omfatter bestyrelsen, den administrerende direktør, repræsentantskabet for de offentlige myndigheder og repræsentantskabet for de private medlemmer.

4. Bestyrelsen består af repræsentanter for medlemmerne af fællesforetagendet. Bestyrelsen har det overordnede ansvar for fællesforetagendet ECSEL's strategiske orientering og operationer og fører tilsyn med gennemførelsen af dets aktiviteter. Den administrerende direktør er ansvarlig for den daglige ledelse af fællesforetagendet.

5. Repræsentantskabet for de offentlige myndigheder består af én repræsentant for Kommissionen og én for hver i ECSEL deltagende stat. Det træffer afgørelse om tildelingen af offentlige midler til udvalgte forslag. Repræsentantskabet for de private medlemmer består af repræsentanter for de private medlemmer af fællesforetagendet ECSEL og udarbejder udkastet til dets strategiske forsknings- og innovationsdagsorden.

Mål

6. Fællesforetagendet ECSEL's målsætning er at bidrage til udviklingen af en stærk og internationalt konkurrencedygtig industri for elektronikkomponenter og -systemer i Unionen. Det har også som målsætning at sikre, at elektronikkomponenter og -systemer er tilgængelige på vigtige markeder og til at løse samfundsmæssige problemstillinger, samt at fastholde og udvide kapaciteten til at producere halvledere og intelligente systemer i Europa. Endelig har det som målsætning at koordinere strategier med medlemsstaterne med henblik på at mobilisere private investeringer og bidrage til sunde offentlige finanser ved at undgå unødig overlapning og fragmentering af indsatsen samt lette deltagelsen for aktører involveret i relevant forskning og innovation.

Ressourcer

8. Fællesforetagendet ECSEL's administrative omkostninger dækkes af kontante bidrag fra medlemmerne på følgende måde: et maksimalt beløb på 15,3 millioner euro fra EU og 1 % af de samlede omkostninger for alle projekter fra medlemmerne fra industrien (mindst 19,7 millioner euro, men ikke over 48 millioner euro) ( 6 )

9. I 2017 var fællesforetagendet ECSEL's endelige budget på 290,1 million euro (2016: 244 millioner euro). Fællesforetagendet havde pr. 31. december 2017 29 ansatte (2016: 29) ( 7 )

Kommissionens evalueringer

10. Kommissionen færdiggjorde den endelige evaluering af fællesforetagendets RP7-aktiviteter og den foreløbige evaluering af dets Horisont 2020-aktiviteter i juni 2017, og de blev efterfulgt af forskellige handlingsplaner udarbejdet af fællesforetagendet med henblik på at adressere de anbefalinger, der var fremsat i evalueringerne. I den forbindelse medtager vi et afsnit vedrørende fællesforetagendets handlingsplaner som svar på evalueringerne, som udelukkende er beregnet til orientering og ikke udgør en del af vores revisionserklæring.

ERKLÆRING 11. Vi har: a) revideret fællesforetagendets regnskaber, som omfatter årsregnskabet (8) og beretningerne om budgetgennemførelsen (9), for det regnskabsår, der afsluttedes den 31. december 2017, og b) efterprøvet lovligheden og den formelle rigtighed af de transaktioner, der ligger til grund for dette regnskab, som fastsat i artikel 287 i traktaten om Den Europæiske Unions funktionsmåde (TEUF). Erklæring om regnskabernes rigtighed 12. Det er vores opfattelse, at fællesforetagendets regnskaber for det regnskabsår, der afsluttedes den 31. december 2017, i alt væsentligt giver et retvisende billede af fællesforetagendets finansielle stilling pr. 31. december 2017 og af resultaterne af dets transaktioner, pengestrømme og bevægelser på nettoaktiver i det afsluttede regnskabsår, i overensstemmelse med dets finansforordning og de regnskabsregler, Kommissionens regnskabsfører har fastlagt. Disse er baseret på de internationalt anerkendte regnskabsstandarder, der anvendes i den offentlige sektor. Erklæring om lovligheden og den formelle rigtighed af de indtægter, der ligger til grund for regnskaberne 13. Det er vores opfattelse, at de indtægter, der ligger til grund for regnskaberne for det regnskabsår, der afsluttedes den 31. december 2017, i alt væsentligt er lovlige og formelt rigtige. Grundlag for en erklæring med forbehold om lovligheden og den formelle rigtighed af de betalinger, der ligger til grund for regnskaberne 14. Fællesforetagendet ECSEL har overtaget fællesforetagenderne Artemis' og ENIAC's RP7-projekter. De betalinger, fællesforetagendet ECSEL afholdt i 2017 vedrørende disse projekter i relation til attester for godkendte omkostninger udstedt af de nationale finansieringsmyndigheder i de i ECSEL deltagende stater, beløb sig til 76,4 millioner euro (2016: 118 millioner euro), som repræsenterer 32 % (2016: 54 %) af de samlede operationelle betalinger, som fællesforetagendet afholdt i 2017. 15. De administrative aftaler, som fællesforetagenderne Artemis og ENIAC havde indgået med de nationale finansieringsmyndigheder, finder stadig anvendelse, også efter at disse fællesforetagender er blevet lagt sammen og nu danner fællesforetagendet ECSEL. Ifølge disse aftaler udfører medlemsstaternes nationale finansieringsmyndigheder efterfølgende revisioner af betalinger til RP7-projekter på vegne af fællesforetagendet. Fællesforetagenderne Artemis' og ENIAC's strategier for efterfølgende revision byggede i høj grad på, at medlemsstaternes finansieringsmyndigheder kontrollerede projekternes omkostningsanmeldelser ( 10 ) 16. Fællesforetagendet ECSEL har taget skridt til at vurdere medlemsstaternes finansieringsmyndigheders efterfølgende revisioner og har fået skriftlige erklæringer fra medlemsstaternes finansieringsmyndigheder, ifølge hvilke gennemførelsen af de nationale procedurer giver rimelig sikkerhed for, at de gennemførte transaktioner er lovlige og formelt rigtige. Der er imidlertid væsentlige forskelle mellem de metoder, som medlemsstaternes finansieringsmyndigheder anvender, og det er derfor ikke muligt for fællesforetagendet ECSEL at beregne én enkelt pålidelig vægtet fejlforekomst eller den resterende fejlforekomst. 17. Revisionsretten er derfor ikke i stand til at afgøre, om de efterfølgende revisioner fungerer effektivt, og om denne centrale kontrol giver tilstrækkelig sikkerhed for, at de underliggende transaktioner, der vedrører RP7-projekter, er lovlige og formelt rigtige ( 11 ) 18. Dette forhold vedrørende forskellene i de metoder og procedurer, som medlemsstaternes finansieringsmyndigheder anvender, er ikke længere relevant for gennemførelsen af Horisont 2020-projekter, da Kommissionens fælles revisionstjeneste er ansvarlig for den efterfølgende revision ( 12 ) . I 2017 igangsatte fællesforetagendet sammen GD RTD's fælles revisionstjeneste den første efterfølgende revision af en tilfældigt udvalgt stikprøve af Horisont 2020-anmeldelser af mellemliggende omkostninger, for hvilken resultaterne imidlertid først vil blive oplyst i fællesforetagendets årlige aktivitetsrapport for 2018. Erklæring med forbehold om lovligheden og den formelle rigtighed af de betalinger, der ligger til grund for regnskaberne 19. Det er vores opfattelse, at de betalinger, der ligger til grund for regnskaberne for det regnskabsår, der afsluttedes den 31. december 2017, i alt væsentligt er lovlige og formelt rigtige, når der ses bort fra de eventuelle virkninger af de forhold, der er beskrevet i punkt 14-18. Den øverste og den daglige ledelses ansvar 20. Ifølge artikel 310-325 i TEUF og fællesforetagendets finansforordning er den daglige ledelse ansvarlig for at udarbejde og aflægge regnskaberne på grundlag af de internationalt anerkendte regnskabsstandarder, der anvendes i den offentlige sektor, samt for lovligheden og den formelle rigtighed af de transaktioner, der ligger til grund for regnskaberne. Dette ansvar omfatter udformning, gennemførelse og opretholdelse af intern kontrol, som sikrer, at der udarbejdes og aflægges et årsregnskab uden væsentlig fejlinformation, uanset om denne skyldes besvigelser eller fejl. Den daglige ledelse er også ansvarlig for at sikre, at de aktiviteter, finansielle transaktioner og oplysninger, der fremgår af årsregnskabet, er i overensstemmelse med de myndighedsregler, der gælder for dem. Fællesforetagendets daglige ledelse bærer det endelige ansvar for lovligheden og den formelle rigtighed af de transaktioner, der ligger til grund for regnskaberne. 21. Ved udarbejdelsen af regnskaberne er den daglige ledelse ansvarlig for at vurdere fællesforetagendets evne til at fortsætte driften, idet den i relevante tilfælde oplyser om forhold med relation til fortsat drift og anvender regnskabsprincippet om fortsat drift. 22. Den øverste ledelse er ansvarlig for at overvåge enhedens regnskabsaflæggelse. Revisors ansvar for revision af regnskaberne og de underliggende transaktioner 23. Vores mål er at opnå høj grad af sikkerhed for, om fællesforetagendets regnskaber er uden væsentlig fejlinformation, og om de transaktioner, der ligger til grund for dem, er lovlige og formelt rigtige, samt på grundlag af vores revision at afgive en erklæring til Europa-Parlamentet og Rådet eller andre dechargemyndigheder om regnskabernes rigtighed og de underliggende transaktioners lovlighed og formelle rigtighed. Høj grad af sikkerhed er imidlertid ikke en garanti for, at en revision vil føre til opdagelse af alle væsentlige fejlinformationer og tilfælde af manglende regeloverholdelse. Fejlinformationer og tilfælde af manglende regeloverholdelse kan skyldes besvigelser eller fejl og betragtes som væsentlige, hvis det med rimelighed kan forventes, at de enkeltvis eller sammenlagt påvirker brugeres økonomiske beslutninger, der træffes på grundlag af regnskaberne. 24. En revision omfatter udførelse af handlinger for at opnå revisionsbevis vedrørende beløbene og oplysningerne i regnskaberne og de underliggende transaktioners lovlighed og formelle rigtighed. De valgte handlinger afhænger af revisors vurdering, herunder vurderingen af risiciene for, at der er væsentlig fejlinformation i regnskaberne, og for, at de underliggende transaktioner i væsentligt omfang ikke opfylder kravene i Den Europæiske Unions retlige ramme, uanset om dette skyldes besvigelser eller fejl. Ved disse risikovurderinger overvejer revisor intern kontrol, der er relevant for fællesforetagendets udarbejdelse og aflæggelse af regnskaber, der giver et retvisende billede, og for de underliggende transaktioners lovlighed og formelle rigtighed, med henblik på at udforme revisionshandlinger, der er passende efter omstændighederne, men ikke med det formål at afgive en erklæring om effektiviteten af intern kontrol. En revision omfatter endvidere vurdering af, om den anvendte regnskabspraksis er passende, og om de regnskabsmæssige skøn, som den daglige ledelse har foretaget, er rimelige, samt en vurdering af den samlede præsentation af regnskaberne. 25. Med hensyn til indtægterne kontrollerer vi tilskuddet fra Kommissionen og undersøger fællesforetagendets procedurer for opkrævning af gebyrer og andre indtægter. 26. Med hensyn til udgifterne undersøger vi betalingstransaktionerne, når udgifterne er afholdt, registreret og godkendt. Denne undersøgelse omfatter alle kategorier af betalinger (inklusive betalinger vedrørende køb af aktiver) i det år, hvor de foretages. 27. I forbindelse med udarbejdelsen af denne beretning og erklæring tog vi det revisionsarbejde, der er udført af den uafhængige eksterne revisor i relation til fællesforetagendets regnskaber, med i betragtning som fastsat i artikel 208, stk. 4, i EU's finansforordning ( 13 )

28. Bemærkningerne i det følgende rejser ikke tvivl om Revisionsrettens erklæring.

BUDGETMÆSSIG OG ØKONOMISK FORVALTNING

Gennemførelse af 2017-budgettet

29. På det endelige budget for 2017 var der opført 183,9 millioner euro i forpligtelsesbevillinger og 290,1 million euro i betalingsbevillinger. Gennemførelsesgraden for forpligtelsesbevillingerne og betalingsbevillingerne var på henholdsvis 98 % og 83 %.

Gennemførelse af det flerårige budget under RP7

30. Da fællesforetagenderne Artemis og ENIAC lukkede i juni 2014, havde de indgået forpligtelser for 623 millioner euro (Artemis 181 million euro og ENIAC 442 millioner euro) til operationelle aktiviteter, som skulle finansieres over RP7. De hermed forbundne betalinger i fællesforetagendet ECSEL's regnskaber androg 488 millioner euro (Artemis 148 millioner euro og ENIAC 340 millioner euro) ved udgangen af 2017.

Gennemførelse af det flerårige budget under Horisont 2020

31. Af det maksimale beløb på 1 185 millioner euro i Horisont 2020-midler, som er tildelt fællesforetagendet ECSEL over dets levetid, havde EU bidraget kontant med 377 millioner euro ved udgangen af 2017.

32. De 28 i ECSEL deltagende stater skal yde finansielle bidrag på mindst 1 170 millioner euro til driftsomkostningerne for fællesforetagendet ECSEL. Ved udgangen af 2017 havde de deltagende stater, der deltog i forslagsindkaldelserne i 2014, 2015 og 2016 — henholdsvis 19, 21, og 24 stater — indgået forpligtelser for i alt 404 millioner euro og afholdt betalinger for 150,5 millioner euro (13 % af de samlede krævede bidrag). Uanset det tidlige stadium i gennemførelsen af Horisont 2020-projekterne hænger det tilsyneladende lave niveau for de deltagende staters bidrag sammen med, at nogle deltagende stater først godkender og rapporterer omkostninger hen imod afslutningen af de projekter, de støtter.

33. Af de 1 657,5 millioner euro, som industriens medlemmer skulle bidrage med til fællesforetagendets aktiviteter, anslog fællesforetagendet ved udgangen af 2017, at medlemmerne havde ydet bidrag i naturalier på 421 millioner euro.

34. Derfor beløb de samlede bidrag fra medlemmer fra industrien sig til 421 millioner euro ved udgangen af 2017, sammenlignet med EU's kontantbidrag på 377 millioner euro.

35. Af det samlede drifts- og administrationsbudget for fællesforetagendet ECSEL på 1 204,7 millioner euro ( 14 ) , havde fællesforetagendet ved udgangen af 2017 indgået forpligtelser for 455 millioner euro og afholdt betalinger for 314 millioner euro, hovedsagelig forfinansieringsbetalinger til den første bølge af Horisont 2020-projekter.

INTERN KONTROL

Administrative procedurer

36. I 2017 bemærkede vi betydelige mangler i forvaltningen af udbud vedrørende administrative tjenesteydelser (f.eks. valg af uhensigtsmæssig udbudsprocedure, ufuldstændig fastsættelse af, hvilke tjenesteydelser der skulle leveres, sen underskrivelse af ændringer).

37. Hertil kommer, at fællesforetagendet i 2017 ikke behørigt i sit register over undtagelser havde dokumenteret hverken ledelsens tilsidesættelser af kontrol eller afvigelser fra etablerede processer og procedurer. Denne situation påvirker ledelsens evne til at sikre effektiviteten af de interne kontrolprocesser og hurtigt at afbøde proceduremæssige mangler.

ANDRE SPØRGSMÅL

Mobilisering af bidrag fra industriens medlemmer

38. Et af fællesforetagendets vigtigste mål er at mobilisere bidrag fra industriens medlemmer på sit aktivitetsområde. Ifølge fællesforetagendets grundforordning skal der mindst opnås en løftestangseffekt på 1,42 ( 15 ) . Hvis al offentlig finansiering — både fra Horisont 2020 og de deltagende stater — samles under ét, skal der mindst opnås en løftestangseffekt på 0,7 ( 16 )

OPLYSNINGER OM KOMMISSIONENS EVALUERINGER

39. Kommissionens endelige evaluering af fællesforetagenderne ARTEMIS og ENIAC under RP7 dækkede perioden mellem 2008 og 2013 ( 17 ) , mens den foreløbige evaluering af fællesforetagendet ECSEL under Horisont 2020 dækkede perioden fra 2014 til 2016 ( 18 ) . Evalueringerne blev gennemført med bistand fra uafhængige eksperter, som fastsat i Rådets forordninger om oprettelse af fællesforetagenderne ( 19 ) , og dækkede fællesforetagendernes performance for så vidt angår relevans, produktivitet, effektivitet, sammenhæng og EU-merværdi, suppleret med en undersøgelse af åbenhed, gennemsigtighed og forskningskvalitet. Resultaterne af evalueringerne blev taget i betragtning i den rapport, som Kommissionen sendte til Europa-Parlamentet og Rådet i oktober 2017 ( 20 )

Vedtaget af Afdeling IV, der ledes af Neven MATES, medlem af Revisionsretten, i Luxembourg på mødet den 2. oktober 2018. På Revisionsrettens vegne Klaus-Heiner LEHNE Formand

(1) Rådets forordning (EU) nr. 561/2014 af 6. maj 2014 om oprettelse af fællesforetagendet ECSEL (EUT L 169 af 7.6.2014, s. 152).

(2) Østrig, Belgien, Bulgarien, Den Tjekkiske Republik, Danmark, Estland, Finland, Frankrig, Tyskland, Grækenland, Ungarn, Irland, Israel, Italien, Letland, Litauen, Luxembourg, Malta, Nederlandene, Norge, Polen, Portugal, Rumænien, Slovakiet, Slovenien, Spanien, Sverige og Det Forenede Kongerige.

(3) Artikel 3, stk. 1, i forordning (EU) nr. 561/2014.

(4) Artikel 4, stk. 1, i forordning (EU) nr. 561/2014.

(5) Artikel 4, stk. 2, i forordning (EU) nr. 561/2014.

(6) Artikel 16, stk. 2, i fællesforetagendet ECSEL's vedtægter (bilag I til forordning (EU) nr. 561/2014. I overensstemmelse med artikel 19 i samme forordning blev der betalt følgende yderligere bidrag til dækning af fællesforetagendet ECSEL's administrationsomkostninger i perioden 2014-2017 med henblik på færdiggørelsen af de aktioner, der er iværksat under Rådets forordning (EF) nr. 72/2008 af 20. december 2007 om oprettelse af fællesforetagendet ENIAC (EUT L 30 af 4.2.2008, s. 21) og Rådets forordning (EF) nr. 74/2008 af 20. december 2007 om oprettelse af fællesforetagendet Artemis til gennemførelse af det fælles teknologiinitiativ vedrørende indlejrede computersystemer (EUT L 30 af 4.2.2008, s. 52): a) 2 050 000 euro af EU, b) 1 430 000 euro af sammenslutningen AENEAS og c) 975 000 euro af sammenslutningen Artemisia.

(7) Nærmere oplysninger om fællesforetagendets aktiviteter kan findes på dets websted: www.ecsel-ju.eu.

(8) Årsregnskabet omfatter balancen, resultatopgørelsen, pengestrømsopgørelsen, opgørelsen over bevægelser på nettoaktiver samt en oversigt over væsentlige regnskabspraksis og andre forklarende noter.

(9) Beretningerne om budgetgennemførelsen omfatter de beretninger, der sammenfatter alle budgettransaktionerne, og de forklarende noter.

(10) Ifølge den strategi for efterfølgende revision, som Artemis og ENIAC havde vedtaget, skal fællesforetagendet mindst én gang om året vurdere, om de oplysninger, medlemsstaterne har indsendt, giver tilstrækkelig sikkerhed for, at de gennemførte transaktioner er lovlige og formelt rigtige.

(11) Jf. også kapitel X i fællesforetagendet ECSEL's årlige aktivitetsrapport for 2017.

(12) Artikel 13, stk. 2, i Rådets forordning (EU) nr. 561/2014.

(13) Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).

(14) Dette beløb omfatter det maksimale kontante EU-bidrag til fællesforetagendets drifts- og administrationsomkostninger (185 millioner euro) og det kontante bidrag fra industriens medlemmer til fællesforetagendets administrationsomkostninger (19,7 millioner euro).

(15) Minimumbidragene i naturalier fra industriens medlemmer til fællesforetagendets operationelle aktiviteter (1 657,5 millioner euro) divideret med det maksimale EU-kontantbidrag til fællesforetagendet (1 185 millioner euro).

(16) Minimumbidragene i naturalier fra industriens medlemmer til fællesforetagendets operationelle aktiviteter (1 657,5 millioner euro) divideret med det samlede bidrag fra EU og de deltagende stater til fællesforetagendet (2 355 millioner euro).

(17) Endelig evaluering af fællesforetagenderne ARTEMIS og ENIAC under RP7 https://ec.europa.eu/research/evaluations/pdf/artemis-eniac.pdf.

(18) Foreløbig evaluering af fællesforetagendet ECSEL (2014-2016) under Horisont 2020 https://ec.europa.eu/research/evaluations/pdf/ecsel.pdf.

(19) Kommissionens lovbestemte evalueringer jf. artikel 11 i forordning (EF) nr. 74/2008 om oprettelse af fællesforetagendet Artemis, forordning (EF) nr. 72/2008 om oprettelse af fællesforetagendet ENIAC og forordning (EU) nr. 561/2014 om oprettelse af fællesforetagendet ECSEL.

(20) Kommissionens arbejdsdokument: Foreløbig evaluering af fællesforetagenderne under Horisont 2020 {SWD(2017) 339 final}.

(21) De anbefalinger, som evaluatorerne fremsatte, omfatter: klart at fastsætte en langsigtet strategi for forskning, udvikling og innovation på området elektronikkomponenter og -systemer, at opnå større integration af de tre ESCEL-industrisammenslutninger, at fremme projektudvælgelse med vægt på en vertikal integration af forskningsaktiviteterne, at øge SMV'ernes deltagelse og undersøge synergier med andre fællesforetagender, at reducere administrationen og fokusere på strategi, at strømline processerne for gennemgang og rapportering, at tilskynde medlemsstaterne til at forpligte sig til flerårig finansiering af ECSEL-aktiviteter, at udvikle hensigtsmæssige modeller til måling af projektgennemførelse og -indvirkning og at fremme sporbarhed og genanvendelse af projektresultater.

(22) Specifikke foranstaltninger omtalt i handlingsplanen som svar på bedømmerens anbefalinger omfatter: at fremme nye aktørers, især SMV'ers, brug af pilotlinjer, at fremme vertikalt integrerede forslag med vægt på merværdien for så vidt angår innovation, indvirkning og gennemførelse, at tilskynde flere ECSEL-deltagende stater til at indgå flere flerårige finansieringsforpligtelser, at samarbejde med andre fællesforetagender, at analysere effektive tilgange til evaluering af projektindvirkninger og at identificere relevante nøgleresultatindikatorer.

(23) De allerede påbegyndte aktiviteter omfatter: udarbejdelsen af den nye strategiske forskningsdagsorden for elektronikkomponenter og -systemer og den flerårige strategiske forsknings- og innovationsdagsorden samt planlægningen af det næste europæiske forum for elektronikkomponenter og -systemer med aktiv deltagelse fra de tre ECSEL-sammenslutninger, som skal afholdes i november 2018.

(24) Fællesforetagendet ECSEL fandt især, at evaluatorernes anbefaling om at harmonisere medlemsstaternes regler om deltagelse og nationale godtgørelsessatser falder uden for dets ansvarsområde.